CELEX: 62007CA0421
Language: hu
Date: 2009-04-02 00:00:00
Title: C-421/07. sz. ügy: A Bíróság (második tanács) 2009. április 2-i ítélete (a Vestre Landsret [Dánia] előzetes döntéshozatal iránti kérelme) — Frede Damgaard elleni büntetőeljárás (Emberi felhasználásra szánt gyógyszerek — 2001/83/EK irányelv — A reklámozás fogalma — Gyógyszerre vonatkozó információk saját kezdeményezésére eljáró harmadik személy általi terjesztése)

20.6.2009   
            
            
               HU
            
            
               Az Európai Unió Hivatalos Lapja
            
            
               C 141/11
            
         A Bíróság (második tanács) 2009. április 2-i ítélete (a Vestre Landsret [Dánia] előzetes döntéshozatal iránti kérelme) — Frede Damgaard elleni büntetőeljárás
   (C-421/07. sz. ügy) (1)
   
   (Emberi felhasználásra szánt gyógyszerek - 2001/83/EK irányelv - A „reklámozás” fogalma - Gyógyszerre vonatkozó információk saját kezdeményezésére eljáró harmadik személy általi terjesztése)
   2009/C 141/16
   Az eljárás nyelve: dán
   
      A kérdést előterjesztő bíróság
   
   Vestre Landsret (Dánia)
   
      Az alap-büntetőeljárás résztvevője
   
   Frede Damgaard
   
      Tárgy
   
   Előzetes döntéshozatal iránti kérelem — Vestre Landsret — Emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelv (HL L 311., 67. o.; magyar nyelvű különkiadás 13. fejezet, 27. kötet, 69. o.) 86. cikkének értelmezése — A reklámozás fogalma — Gyógyszerre vonatkozó információk saját kezdeményezésre eljáró harmadik személy általi, a gyártótól vagy az eladótól teljesen függetlenül történő terjesztése
   
      Rendelkező rész
   
   A 2004. március 31-i 2004/27/EK európai parlamenti és tanácsi irányelvvel módosított, az emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelv 86. cikkét úgy kell értelmezni, hogy a gyógyszerre, így különösen annak terápiás vagy megelőző tulajdonságaira vonatkozó információk harmadik fél általi terjesztése e cikk értelmében vett reklámozásnak tekinthető akkor is, ha az adott harmadik fél saját kezdeményezésére, az ilyen gyógyszer gyártójától és a forgalmazójától jogilag és ténylegesen teljesen függetlenül jár el. A nemzeti bíróság feladata annak megállapítása, hogy ez az információterjesztés olyan információkat, illetve ügynöki tevékenységet vagy vásárlásra való ösztönzést valósít-e meg, amelynek célja a gyógyszerek rendelésének, szállításának, értékesítésének vagy fogyasztásának az elősegítése.
   
      (1)  HL C 269., 2007.11.10.